CELEX: 22014D0033
Language: sk
Date: 2014-04-08 00:00:00
Title: Rozhodnutie Spoločného výboru EHP č. 33/2014 z  8. apríla 2014 , ktorým sa mení príloha I (Veterinárne a fytosanitárne záležitosti) k Dohode o EHP

28.8.2014   
            
            
               SK
            
            
               Úradný vestník Európskej únie
            
            
               L 256/1
            
         ROZHODNUTIE SPOLOČNÉHO VÝBORU EHP
   č. 33/2014
   z 8. apríla 2014,
   ktorým sa mení príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Vykonávacie rozhodnutie Komisie 2013/76/EÚ zo 4. februára 2013, ktorým sa mení a dopĺňa rozhodnutie 2009/719/ES, ktorým sa určitým členským štátom povoľuje prehodnotiť svoje ročné programy monitorovania BSE (1), sa má začleniť do Dohody o EHP.
            
         
               (2)
            
            
               Toto rozhodnutie sa týka právnych predpisov o veterinárnych záležitostiach. Právne predpisy o veterinárnych záležitostiach sa neuplatňujú na Lichtenštajnsko, pokým platnosť Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami zahŕňa aj Lichtenštajnsko, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
            
         
               (3)
            
            
               Príloha I k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Pod nadpisom AKTY, KTORÉ ŠTÁTY EZVO A DOZORNÝ ÚRAD EZVO NÁLEŽITE ZOHĽADNIA v časti 7.2 kapitoly I prílohy I k Dohode o EHP sa v bode 41b (rozhodnutie Komisie 2009/719/ES) dopĺňa tento text:
   
               „—
            
            
               
                  32013 D 0076: vykonávacie rozhodnutie Komisie 2013/76/EÚ zo 4. februára 2013 (Ú. v. EÚ L 35, 6.2.2013, s. 6).
            
         Ustanovenia rozhodnutia sa na účely tejto dohody vykladajú s touto úpravou:
   Nasledujúci text sa pridáva v prílohe:
   
      ‚ZOZNAM ŠTÁTOV, KTORÝM SA POVOĽUJE PREHODNOTIŤ ICH ROČNÉ PROGRAMY MONITOROVANIA BSE
      
      
                  —
               
               
                  Nórsko.‘ “
               
            
   Článok 2
   Znenie vykonávacieho rozhodnutia 2013/76/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 9. apríla 2014 pod podmienkou, že boli doručené všetky oznámenia podľa článku 103 ods. 1 Dohody o EHP (2).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. apríla 2014
      
         
            Za Spoločný výbor EHP
         
         
            predseda
         
         Gianluca GRIPPA
      
   
   
      (1)  Ú. v. EÚ L 35, 6.2.2013, s. 6.
   
      (2)  Ústavné požiadavky neboli oznámené.